stanford-oval/wikipedia huggingface dataset:
Jennifer Anistonin filmografia, teatteriesiintymiset ja muut työt
Muut työt

| Vuosi | Nimi | Alkuperäinen nimi | Ohjaajana | Vastaavana tuottajana | Laji |
| --- | --- | --- | --- | --- | --- |
| 2006 | Room 10 | Room 10 |   |  | lyhytelokuva |
| 2008 | Management | Management |  |   | elokuva |
| 2009 | Becoming Icizzle | Becoming Icizzle |  |   | dokumenttielokuva |
| 2010 | Vaihtamalla paranee | The Switch |   |  | elokuva |
| 2011 | Five | Five |   |   | televisioelokuva |
| 2013 | Icizzle Presents Dog IDS | Icizzle Presents Dog IDS |  |  | lyhytelokuva |
| 2013 | Call Me Crazy: A Five Film | Call Me Crazy: A Five Film |  |   | televisioelokuva |
| 2014 | Cake | Cake |  |   | Elokuva |
South by Southwest

Austin Convention Center, tapahtumapaikka.
South by Southwest (SXSW) on Teksasin Austinissa vuosittain järjestettävä tapahtuma, johon osallistuu noin 19 000 musiikki-, elokuva- ja teknologiateollisuuden työntekijää. Pertti Kurikan nimipäivät -punkyhtyeestä kertova dokumenttielokuva Kovasikajuttu sai yleisöpalkinnon vuoden 2013 tapahtumassa.
Aiheesta muualla

Kuvia tai muita tiedostoja aiheesta South by Southwest Wikimedia Commonsissa
Tapahtuman verkkosivu
Jeordie White

Jeordie White
Jeordie Osborne White (s. 20. kesäkuuta 1971) alias Twiggy Ramirez (nimi muodostunut malli Twiggysta ja sarjamurhaaja Richard Ramirezin nimistä), on muusikko ja nykyinen basisti yhtyeissä kuten Nine Inch Nails ja Goon Moon. Hän oli myös yhtye A Perfect Circlen ja Amboog-A-Lardin basisti.
White tuli tunnetuksi Marilyn Mansonin basistina mutta jätti yhtyeen 29. toukokuuta 2002. Syynä kuulemma että White halusi säilyttää ystävyytensä Mansoniin koska yhtyeen musiikillisista suunnista tuli liian paljon riitaa.
Jeordie White palasi takaisin Marilyn Mansonin basistiksi 7. tammikuuta 2008. Jeordie kuitenkin lopetti uransa Marilyn Mansonin basistina 2017.
Diskografia

A New Hope (Amboog-A-Lard, 1993)
Portrait of an American Family (Marilyn Manson, 1994)
Smells Like Children (Marilyn Manson, 1995)
Antichrist Superstar (Marilyn Manson, 1996)
Dead Man on Campus Soundtrack ("I Only Want to Be With You" with Twiggy, 1998)
Mechanical Animals (Marilyn Manson, 1998)
The Last Tour On Earth (Marilyn Manson, 1999)
Holy Wood (In the Shadow of the Valley of Death) (Marilyn Manson, 2000)
Guns, God and Government (Marilyn Manson, 2000)
Volumes 9 & 10 of The Desert Sessions (2003, Ipecac/Rekords Rekords)
Thirteenth Step (A Perfect Circle, 2003)
eMOTIVe (A Perfect Circle, 2004)
aMOTION (A Perfect Circle, 2004)
I Got a Brand New Egg Layin' Machine (Goon Moon, 2005) (suicide squeeze records)
Goal! Soundtrack ("Cast No Shadow (UNKLE Beachhead Mix)" Oasis, 2005)
Beside You in Time (Nine Inch Nails, 2007)
Lickers Last Leg (Goon Moon, 2007)
The High End of Low (Marilyn Manson, 2009)
Born Villain (Marilyn Manson 2012)
Sisä-Suomen poliisilaitos

Sisä-Suomen poliisilaitoksen toiminta-alue
Sisä-Suomen poliisilaitos toimii Pirkanmaan ja Keski-Suomen maakuntien alueella. Se perustettiin vuoden 2014 alussa yhdistämällä Keski-Suomen ja Pirkanmaan poliisilaitokset.
Poliisilaitoksen pääpoliisiasema sijaitsee Tampereella. Muut poliisiasemat sijaitsevat Ikaalisten, Joutsan, Jyväskylän, Jämsän, Kangasalan, Keuruun, Lempäälän, Mänttä-Vilppulan, Nokian, Oriveden, Saarijärven, Sastamalan, Valkeakosken, Viitasaaren, Virtain, Ylöjärven ja Äänekosken kunnissa. Alueensa väkiluvultaan Sisä-Suomen poliisilaitos on koko maan suurin.
Poliisipalvelulinja

Poliisipalvelulinja vastaa operatiivisesta poliisitoiminnasta Pirkanmaan poliisilaitoksessa. Toimialueena on Pirkanmaan maakunnassa olevat kunnat. Linja on jaettu valvonta- ja hälytystoiminnasta sekä rikostorjunnasta vastaaviin sektoreihin. Linjaa johtaa apulaispoliisipäällikkö Heikki Eronen.
Ylikomisario Harri Nojonen johtaa valvonta- ja hälytystoiminnan sektoria, ja rikosylikomisario Ilkka Laasanen rikostorjunnan sektoria. Komisario Matti Vuorinen johtaa suunnittelusta ja toimintaedellytyksistä sekä tilannekeskuksesta vastaavaa yksikköä.
Hallinto- ja esikuntapalvelut

Hallinto- ja esikuntapalvelulinja vastaa poliisilaitoksen sisäisistä palveluista operatiivisten toimintojen tukiorganisaationa.  Hallinto- ja esikuntapalvelulinja avustaa poliisipäällikköä poliisilaitoksen johtamiseen, suunnitteluun ja kehittämiseen liittyvissä tehtävissä. Se tuottaa poliisilaitoksen toimintaa tukevia ja kehittäviä palveluja sekä toimii näiden tehtäväalueiden asiantuntijana.  Hallinto- ja esikuntapalvelulinjalla hoidetaan keskitetysti poliisilaitoksen talous- ja henkilöstöasiat sekä toimitilojen hallinnointiin liittyvät tehtävät ja tukipalvelut. Hallinto- ja esikuntapalvelulinjaa johtaa apulaispoliisipäällikkö Mikael Rekola.
Lupapalvelut

Lupapalvelulinja vastaa poliisilaitoksessa kaikista poliisin myöntämistä luvista. Lupapalvelut liittyvät pääasiassa poliisin varsinaisiin ydintoimintoihin: yleisen järjestyksen ja turvallisuuden ylläpitämiseen sekä rikosten ennalta estämiseen ja liikenneturvallisuuden edistämiseen. Lupapalvelulinjan erityisenä tehtävänä on mm. vastata lupakäytännön yhdenmukaisuudesta. Lupapalvelulinjaa johtaa apulaispoliisipäällikkö Antero Rytkölä.
Jeongseon Alpine Centre

| Jeongseon Alpine Centre |
| --- | --- |
Paikkakunta::  Jeongseon, Gangwon, Etelä-Korea
Vuori:: (Gariwangsan)
Yläasema:: 1 370 m
Ala-asema:: 418 m
Korkeusero:: 952 m
Laskettelurinteitä:: 4 kpl, 10 km
Hiihtohissejä:: 4 kpl (1 gondolihissi, 3 tuolihissiä)
Lumetus:: Kyllä
Jeongseon Alpine Centre on laskettelukeskus Jeongseonin kuntaosassa Bukpyeongissa, Gangwonin maakunnassa Etelä-Koreassa.
Jeongseon Alpine Centre toimi vuoden 2018 Pyeongchangin talviolympialaisten alppihiihdon vauhtilajien ja alppiyhdistetyn kilpailupaikkana. Katsajakapasiteetti olympialaisissa oli 6 500, niistä istumapaikkoja oli 3 600 ja seisomapaikkoja 2 900.
Jeongseon Alpine Centreä alettiin rakentaa maaliskuussa 2014 ja se valmistui lopullisesti joulukuussa 2017. Jeongseon Alpine Centren virallisia avajaisia vietettiin 22. tammikuuta 2016. Ensimmäiset maailmancupin kilpailut järjestettiin siellä 3.–7. helmikuuta 2016, lajeina miesten vauhtilajit. Naisten vauhtilajien esiolympialaiset järjestettiin maaliskuussa 2017.
Rinteet ja hissit

Jeongseon Alpine Centressä on neljä laskettelurinnettä ja hiihtohisseinä toimivat yksi gondolihissi ja kolme tuolihissiä. Laskettelurinteistä FIS:n sertifioimia ovat miesten ja naisten vauhtilajirinne Jeongseon Downhill sekä alppiyhdistetyn pujottelurinne Jeongseon Slalom.
Sivuaskel

Sivuaskel on Suomessa järjestettävä nykytanssifestivaali. Se kestää viisi päivää, ja se pidetään Kaapelitehtaalla. Festivaalin järjestää Zodiak – Uuden tanssin keskus. Tapahtuma järjestettiin ensimmäisen kerran 1996 ja alkuun joka toinen vuosi.
Skipper

Skipper on hahmo Barbie-nukketuotesarjassa. Hänet esitetään Barbien vanhimpana pikkusiskona. Skipper on teini-ikäinen ja haluaa olla samanlainen kuin Barbie. Hän tietää paljon tietokoneista ja surffaa koko ajan internetissä. Skipperin ulkonäkö on vaihdellut, mutta nykyisin hänellä on ruskeat hiukset, joissa on liila raita. Hahmo esiintyy myös elokuvissa, kuten Barbie: Täydellinen Joulu.
Jeonyeok kat-i deusilraeyo

| Jeonyeok kat-i deusilraeyo?> 저녁 같이 드실래요? |
| --- | --- |
Tyyli:  draama
Kestoaika:  35 min
Pääosissa:   Song Seung-heon  Seo Ji-hye  Lee Ji-hoon  Son Na-eun 
Alkuperämaa:   Korean tasavalta
Verkko:   MBC
Esitetty:  25. toukokuuta 2020 – 14. heinäkuuta 2020
Jaksoja:  16
Tuotanto
Tuotantoyhtiö(t):  Victory Contents
Aiheesta muualla
Virallinen sivusto
IMDb
Jeonyeok kat-i deusilraeyo? (hangul: 저녁 같이 드실래요?, engl. Dinner Mate) on televisioyhtiö MBC:n esittämä eteläkorealainen draamasarja. Sen päärooleissa ovat Song Seung-heon, Seo Ji-hye, Lee Ji-hoon ja Son Na-eun.
Aiheesta muualla

Viralliset kotisivut
Joonas Lehtinen

Joonas Mikko Johannes Lehtinen (s. 6. lokakuuta 1988 Turku) on suomalainen keskimatkojen juoksija. Hän edustaa Turun Urheiluliittoa ja häntä on valmentanut vuodesta 2012 lähtien Jukka Keskisalo.
Lehtinen sijoittui 1 500 metrin juoksussa kolmanneksi Kalevan kisoissa 2013, minkä lisäksi hän on saavuttanut sisäratojen SM-kilpailuissa 1 500 metrillä hopeaa ja pronssia. Viestijuoksun SM-kisoissa Lehtinen on vuosina 2008–2017 voittanut kolme kultaa ja neljä hopeaa 4 × 1 500 metrin viestijuoksussa sekä kolme hopeaa 4 × 800 metrin viestijuoksussa.
Sivukeila

Sivukeila kuvassa numerolla 11.
Sivukeila eli parasiittinen kraatteri on tulivuoren purkausaukko, joka ei ole sen pääasiallisen purkauskanavan suuaukko.
Sivukeila syntyy, kun  purkaus hakee uuden kanavan esimerkiksi vuoren kylkeen. Vuorenkyljen repeämästä tapahtuva purkaus keskittyy usein muutamaan kohtaan, joihin kasautuu vuoren pääkeilaa pienempi kraatteri. Sivukeiloja on kahta tyyppiä: laavakraattereita ja tuffikraattereita eli tuhkakartioita.
Aiheesta muualla

Kuvia tai muita tiedostoja aiheesta Sivukeila Wikimedia Commonsissa
Simon Scott

Simon Scott, oik. Veikko Salonen (1948 Merikarvia – 2023 Ruotsi) oli suomalainen iskelmälaulaja.
Scott valittiin vuonna 1970 vuoden Supertähdeksi[lähde? ], ja samalta vuodelta on hänen tunnetuin levytyksensä Vain ulkopuolelle jään. Myöhemmin Simon Scott keikkaili erityisesti ruotsinsuomalaisten parissa.
Diskografia

Simon Scott, (1971)
Aiheesta muualla

Sisuradio
Simon Scottin esitystuotanto Suomen äänitearkistossa (1901–1999)
Jouni Taskinen

Jouni Taskinen (s. 1962) on suomalainen biologi ja professori. Hän on toiminut Jyväskylän yliopistossa hydrobiologian ja akvaattisen parasitologian professorina vuodesta 2008 lähtien. Professuurin ohella hän on Jyväskylän yliopiston Konneveden tutkimusaseman johtaja vuodesta 2021.  Tutkijana Taskinen on erikoistunut akvaattiseen parasitologiaan eli akvaattisten ekosysteemien (mm. järvien ja jokien) loisten eli parasiittien tutkimukseen. Hänet tunnetaan myös jokihelmisimpukan suojelubiologian asiantuntijana.
Tieteellinen ura

Jouni Taskinen opiskeli 1980-luvulla biologiaa Jyväskylän yliopistossa. Hän valmistui filosofian maisteriksi vuonna 1990 hydrobiologian ja limnologian alalta. Maisterin tutkinnon jälkeen hän eteni suoraan jatko-opintoihin. Hän väitteli Jyväskylän yliopistossa tohtoriksi 1992. Limnologian ja hydrobiologian alaan kuulunut väitöskirja (On the ecology of two Rhipidocotyle species (Digenea: Bucephalidae) in two Finnish lakes) käsitteli kahden laakamatoihin kuuluvan lajin ekologiaa. Valmistumisen jälkeen hän on työskennellyt erilaisissa opetus- ja tutkimustehtävissä mm. Jyväskylän yliopistossa. Hän oli 1993–1994 post doc-tutkijana Albertan yliopistossa. Palattuaan kotimaahan hän toimi limnologian ja hydrobiologian lehtorina Jyväskylän yliopistossa 1994–1996. Sen jälkeen hän vietti vuoden (1996–1997) vierailevana tutkijana kokeellisen ekologian laboratoriossa Sveitsin teknologisessa instituutissa (engl. Swiss Federal Institute of Technology), joka sijaitsee Zürichissä.
Vuodesta 2002 Taskisella on ollut Jyväskylän yliopistossa hydrobiologian dosentuuri, jonka erikoistumisalueeksi on tarkemmin määritelty ekologinen parasitologia. Hän toimi lisäksi limnologian, kalabiologian ja akvaattisen parasitologian apulaisprofessorina Jyväskylässä vuosina 2002–2003. Taskinen siirtyi vuonna 2004 Kuopion yliopistoon. Siellä hän toimi aluksi lyhyen aikaa (tammikuussa 2004) soveltavan zoologian apulaisprofessorina. Sen jälkeen hän työskenteli vielä puolisen vuotta opettajana ja tutkijana. Kuopion ajan jälkeen eli vuosina 2004–2007 Taskinen oli tutkijana Joensuun yliopistossa.
Tieteellinen ura > Professorina

Jyväskylän yliopisto nimitti Taskisen hydrobiologian ja akvaattisen parasitologian professoriksi ja hän aloitti tehtävässä vuoden 2008 alussa. Hän johtaa oman alansa tutkimusta vastaten samalla myös tutkimusalansa opetuksesta ja sen kehittämisestä. Taskisella on oma tutkimusryhmä, joka tutkii vesistöjen loisia ja lisäksi tutkimuslajina raakkua. Simpukkatutkimuksesta on kevääseen 2021 mennessä syntynyt 14 kansainvälisesti vertaisarvioitua tieteellistä tutkimusartikkelia sekä kolme väitöskirjaa. Merkittävä osa professori Taskisen tutkimustyöstä tapahtuu Konneveden tutkimusasemalla. Tutkimustyön ohella Taskinen opettaa bio- ja ympäristötieteiden laitoksella vesistöihin liittyvän parasitologian kysymyksiä, joita ovat esimerkiksi akvaattisissa ekosysteemeissä elävien eliöiden loiset ja eliöissä esiintyvät sairaudet. Opetuksessaan hän esittelee parasitologiaa myös ekologian ja evoluution näkökulmista.
Vuonna 2018 käynnistyi Fennoskandian alueella (niin kutsutulla Fennoskandian vihreällä vyöhykkeellä) jokisysteemejä kartoittava tutkimushanke (EU CBC Kolarctic SALMUS), johon Jyväskylän yliopisto Taskisen johdolla ottaa osaa. Projektissa tutkimuslajeina ovat lohikalat ja jokihelmisimpukka eli raakku. Eräinä viitekehyksinä tutkimuksissa ovat luonnon monimuotoisuus sekä ekosysteemipalvelut jokialueilla. Tutkimukseen osallistuu tutkijoiden ohella tohtorikoulutettavia ja maisteriopiskelijoita. EU CBC Kolarctic SALMUS-hankkeen yhtenä tavoitteena on esimerkiksi palauttaa raakku Luttojokeen. Raakut tarvitsevat lisääntyäkseen isäntäeläimekseen lohikaloja, jotka eivät joen patoamisen takia ole voineet nousta jokeen. Luttojoen simpukat eivät ole sen seurauksena pystyneet 1960-luvun alun jälkeen lisääntymään noin 60 vuoteen.
Jyväskylän yliopiston Konnevedellä sijaitsevan biologisen tutkimusaseman johtajana vuodesta 2005 toiminut professori Hannu Ylönen jäi eläkkeelle huhtikuun lopussa 2021, joten aseman johtajaksi nimitettiin keväällä 2021 professori Taskinen. Tutkimusasema on ollut hänen työpaikkanaan jo pitkän aikaa. Hän oli jo nuorena opiskelijana osallistunut tutkimusaseman kesäkursseille vuonna 1983, kun tutkimusasema perustettiin.
Tutkimustyö

Biologina Taskinen on pitkään tutkinut akvaattista parasitologiaa. Se tarkoittaa akvaattisissa ympäristöissä (järvissä, jokisysteemeissä ja merissä) elävillä eliölajeilla, kuten kaloilla, esiintyvien loisten tutkimusta (esimerkiksi kaloille haitalliset loiseliöt), sekä kalakantoja uhkaavien sairauksien tutkimusta. Parasiitteja eli loisia tutkitaan akvaattisten tieteiden viitekehyksessä. Loisiin liittyen tarkastelun kohteena on esimerkiksi loisen ja isäntäeliön vuorovaikutus. Lois-isäntä-suhde on eräs keskeinen osa Konneveden tutkimusaseman tutkimusteemoja ja sivuaa myös aseman muita keskeisiä aiheita, joita ovat lisääntymisbiologia ja peto-saalis-suhde.
Professori Taskinen pyrkii selvittämään myös, miten ilmastonmuutos ja ilmaston lämpeneminen vaikuttavat loisten esiintymiseen ja biologiseen invaasioon ekosysteemeissä. Tutkimushypoteesina on niin kutsuttu oletus "vihollisen vapautumisesta". Professori Taskinen tutkimusryhmineen tutkii erilaisia vesistöjen loisia sekä vesistöjen eliölajeilla esiintyviä sairauksia. Niiden ominaisuuksien ohella tutkitaan, miten evoluutio vaikuttaa loisten kehittymiseen. Tutkimustuloksien odotetaan selventävän erilaisten loisten ja sairauksien roolia ekosysteemeissä. Tutkimuksen avulla yritetään esimerkiksi löytää ratkaisuja kalakantoja ja kalanviljelyä uhkaaviin loisiin tai sairauksiin.
Taskisen toinen keskeinen tutkimusala on jokihelmisimpukan eli raakun tutkimus. Tutkimuskysymyksiä ovat perinteisen biologisen lajintutkimuksen ohella mm. raakun suojelu ja uhanalaisten simpukkalajien genetiikka. Konneveden tutkimusasemalla on vuonna 2016 alkanut tutkimushanke, jonka tavoitteena on elvyttää Suomen jokihelmisimpukkakantaa. Tutkimusasemalle tuotiin uhanalaisia raakkuja kuntoutumaan. Laboratorio-olosuhteissa simpukat on saatu lisääntymään. Kesällä 2020 ensimmäiset raakkupoikaset vapautettiin koeluontoisesti Mustion- ja Ähtävänjokeen. Ensimmäisten koeistutuksien jälkeisissä seurantatutkimuksissa istutusten todettiin onnistuneen ja simpukoiden koko oli kaksinkertaistunut kesän aikana.
Taskisen tutkimustyö on monitieteistä. Hydrobiologian ja akvaattisten tieteiden eli vesistötieteiden lisäksi tutkimuksissa yhdistyy parasitologiaa, ekologiaa, ympäristötiedettä sekä evoluutiobiologiaa.
Aiheesta muualla

Professori Taskisen kotisivu
Taskisen tutkimusryhmän sivu[vanhentunut linkki]
Jouni Taskisen tieteellisiä julkaisuja[vanhentunut linkki]
Jyväskylän yliopiston Konneveden biologinen tutkimusasema
Shraddha Kapoor

| Shraddha Kapoor |
| --- | --- |
 Shraddha Kapoor vuonna 2020.
Henkilötiedot
Syntynyt: 3. maaliskuuta 1987 (ikä 37) Bombay, Maharashtra, Intia
Ammatti:  näyttelijä, laulaja
Näyttelijä
Aktiivisena:  2010–
 Nimikirjoitus
Aiheesta muualla
IMDb 
AllMovie
Shraddha Kapoor (pandžabiksi ਸ਼ਰਧਾ ਕਪੂਰ, Śaradhā Kapūr, marathiksi ja hindiksi श्रद्धा कपूर, Śraddhā Kapūr; s. 3. maaliskuuta 1987 Bombay, Maharashtra, Intia) on intialainen näyttelijä ja laulaja, joka työskentelee hindinkielisissä elokuvissa. Hän kuuluu seuratuimpiin intialaisiin julkisuuden henkilöihin Instagramissa yli 56 miljoonalla seuraajallaan.
Kapoor aloitti uransa sivuroolilla ryöstöelokuvassa Teen Patti (2010), ja näytteli ensimmäistä päärooliaan draamakomediassa Luv Ka The End (2011). Hän teki läpimurtonsa ja sai parhaan naispääosan Filmfare Awards -ehdokkuuden roolistaan menestyneessä romanttisessa draamassa Aashiqui 2 (2013). Myöhemmin hän näytteli kriitikoiden ylistämässä draamassa Haider (2014). Hän näytteli menestyselokuvissa, trillerissä Ek Villain (2014), tanssielokuvassa ABCD 2 (2015) ja toimintatrillerissä Baaghi (2016). Huonomman vastaanoton saaneiden elokuvien jälkeen hän näytteli tuottoisimmissa elokuvissaan, kauhukomediassa Stree (2018), toimintatrillerissä Saaho (2019) ja draamakomediassa Chhichhore (2019).
Varhainen elämä

Kapoor on etniseltä taustaltaan isänsä puolelta punjabi ja äitinsä puolelta marathi. Kapoorin perheestä hänen vanhempansa Shakti Kapoor ja Shivangi Kapoor (o.s. Kolhapure), vanhempi veljensä Siddhanth Kapoor sekä tätinsä Padmini Kolhapure ja Tejaswini Kolhapure ovat näytelleet hindinkielisissä elokuvissa. Kapoor kävi koulunsa Jamnabai Narsee Schoolissa ja American School of Bombayssa. Hän aloitti opinnot Bostonin yliopistossa, mutta jätti ne kesken näyttelijän uran vuoksi.
Filmografia

| Vuosi | Elokuva | Rooli | Muuta |
| --- | --- | --- | --- |
| 2010 | Teen Patti | Aparna Khanna |  |
| 2011 | Luv Ka The End | Rhea Dialdas |  |
| 2013 | Aashiqui 2 | Aarohi Keshav Shirke |  |
| 2013 | Gori Tere Pyaar Mein | Vasudha |  |
| 2014 | Ek Villain | Aisha Verma |  |
| 2014 | Haider | Arshia Lone |  |
| 2014 | Ungli | Basanti | Erikoisesiintyminen laulussa ”Dance Basanti” |
| 2015 | ABCD 2 | Vinita ”Vinnie” Sharma |  |
| 2016 | Baaghi | Sia Khurana |  |
| 2016 | A Flying Jatt | Itsenään | Cameoesiintyminen |
| 2016 | Rock On 2 | Jiah Sharma |  |
| 2017 | Ok Jaanu | Tara Agnihotri |  |
| 2017 | Half Girlfriend | Riya Somani |  |
| 2017 | Haseena Parkar | Haseena Parkar |  |
| 2018 | Nawabzaade | Itsenään | Erikoisesiintyminen laulussa ”High Rated Gabru” |
| 2018 | Stree | Nimetön |  |
| 2018 | Batti Gul Meter Chalu | Lalita ”Nauti” Nautiyal |  |
| 2019 | Saaho | Amritha ”Amu” Nair |  |
| 2019 | Chhichhore | Maya Sharma Pathak |  |
| 2020 | Street Dancer 3D | Inayat Naazi |  |
| 2020 | Baaghi 3 | Siya Nandan |  |
| 2022 | Bhediya | Nimetön | Erikoisesiintyminen laulussa ”Thumkeshwari” |
| 2023 | Tu Jhoothi Main Makkaar | Nisha ”Tinni” Malhotra |  |
Diskografia

| Vuosi | Kappale | Albumi |
| --- | --- | --- |
| 2014 | ”Galliyan” | Ek Villain |
| 2014 | ”Do Jahaan” | Haider |
| 2015 | ”Bezubaan Phir Se” | ABCD 2 |
| 2016 | ”Sab Tera” | Baaghi |
| 2016 | ”Tere Mere Dil” | Rock On 2 |
| 2016 | ”Udja Re” | Rock On 2 |
| 2016 | ”Woh Jahaan” | Rock On 2 |
| 2016 | ”Rock On-Revisited” | Rock On 2 |
| 2017 | ”Phir Bhi Tumko Chaahunga” | Half Girlfriend |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2011 | Teen Patti | Lions Gold Awards | Favourite Promising Actor (Female) | Voitto |
| 2011 | Teen Patti | Filmfare Awards | Best Female Debut | Ehdokkuus |
| 2012 | Luv Ka The End | Stardust Awards | Best Actress | Voitto |
| 2013 | Aashiqui 2 | Hello! Hall of Fame Awards | Fresh Face of the Year | Voitto |
| 2013 | Aashiqui 2 | BIG Star Entertainment Awards | Best Romantic Couple | Voitto |
| 2013 | Aashiqui 2 | BIG Star Entertainment Awards | Most Entertaining Film Actor – Female | Ehdokkuus |
| 2013 | Aashiqui 2 | BIG Star Entertainment Awards | Most Entertaining Actor in a Romantic Role – Female | Ehdokkuus |
| 2014 | Aashiqui 2 | Lions Gold Awards | New Heartthrob Film Actor in Lead Role – Female | Voitto |
| 2014 | Aashiqui 2 | Screen Awards | Best Actress | Ehdokkuus |
| 2014 | Aashiqui 2 | Screen Awards | Best Actress (Popular Choice) | Ehdokkuus |
| 2014 | Aashiqui 2 | Screen Awards | Jodi No. 1 (Aditya Roy Kapurin kanssa) | Voitto |
| 2014 | Aashiqui 2 | Star Guild Awards | Jodi of the Year (Aditya Roy Kapurin kanssa) | Voitto |
| 2014 | Aashiqui 2 | Filmfare Awards | Best Actress | Ehdokkuus |
| 2014 | Aashiqui 2 | Zee Cine Awards | Best Actor – Female | Ehdokkuus |
| 2014 | Gori Tere Pyaar Mein | Zee Cine Awards | Best Actor in a Supporting Role (Female) | Ehdokkuus |
| 2015 | Haider | Mirchi Music Awards | Upcoming Female Vocalist of the Year (”Do Jahaan”) | Ehdokkuus |
| 2015 | Haider | Screen Awards | Best Ensemble Cast (Shahid Kapoorin kanssa) | Ehdokkuus |
| 2015 | Haider | Stardust Awards | Best Actress in a Drama | Ehdokkuus |
| 2015 | Haider | Stardust Awards | Superstar of Tomorrow – Female | Ehdokkuus |
| 2015 | Haider | BIG Star Entertainment Awards | Most Entertaining Actor in a Romantic Film – Female | Ehdokkuus |
| 2015 | Ek Villain | BIG Star Entertainment Awards | Most Entertaining Actor (Film) – Female | Ehdokkuus |
| 2015 | Ek Villain | BIG Star Entertainment Awards | Most Entertaining Actor in a Thriller Film – Female | Ehdokkuus |
| 2015 | Ek Villain | Global Indian Music Academy Awards | Best Celebrity Singer of the Year | Voitto |
| 2015 | Ek Villain | Global Indian Music Academy Awards | Best Music Debut | Ehdokkuus |
| 2015 | Ek Villain | Screen Awards | Best Actor Popular (Female) | Ehdokkuus |
| 2015 | Ek Villain | Mirchi Music Awards | Upcoming Female Vocalist of the Year (”Galliyan”) | Ehdokkuus |
| 2016 | ABCD 2 | Mirchi Music Awards | Upcoming Female Vocalist of the Year (”Bezubaan Phir Se”) | Ehdokkuus |
| 2016 | ABCD 2 | International Indian Film Academy Awards | Best Actress | Ehdokkuus |
| 2019 | Chhichhore | Nickelodeon Kids’ Choice Awards India | Favorite Movie Actress | Voitto |
| 2020 | Chhichhore | Zee Cine Awards | Best Actor – Female | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Shraddha Kapoor Internet Movie Databasessa. (englanniksi)
Shraddha Kapoor Allmoviessa (englanniksi)
Kapoor Stardust Awards -gaalassa vuonna 2012.
South Woodfordin metroasema

South Woodford on Redbridgessä, Lontoossa sijaitseva Lontoon metron asema Central Linellä. Se sijaitsee Oyster-vyöhykkeellä 4.
Asema avattiin 22. elokuuta 1856 Eastern Counties Railwayn Lontoo–Loughton-radalle. Haara yhdistettiin Lontoon metroon osana New Works Programme -ohjelmaa vuosina 1935-1945, jolloin siitä tuli osa Central Linen laajennusta itään. Aseman alkuperäinen nimi oli George Lane.
Aiheesta muualla

Kuvia tai muita tiedostoja aiheesta South Woodfordin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Woodfordin metroasema ▷ Eppingin metroasema |  |  Central Line |  | Snaresbrookin metroasema ▷ West Ruislipin asema (en) |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:South Woodford tube station
Käännös suomeksi